Trond

Tron kan ha andre betydninger, se Tron.Trond er et utbredt norsk mannsnavn gjengitt som eponym for «trønder» og Trondheim. Trond var ifølge Orknøyingenes saga var sønn av Nor, som reiste fra Bottenviken på leting etter søsteren Goe som hadde blitt bortført ved midtvintersblotet som faderen Torre hadde innstiftet. Trond bosatte seg i Trondheim, som har fått navnet sitt etter Nors sønn. Veiene Nor fulgte har ifølge sagaen gitt oss navnet Norvegr. Mange av fylkene i Norge er oppkalt etter høvdinger som Nor underkastet seg på leiting etter søsteren så som Agder og Sogn, dog altså ikke Trøndelag. Formen Tróndur er vanlig på Færøyene.


== Etymologi ==
Trond er ofte angitt å ha opprinnelse i de norrøne tilnavnene Þróndr og Þrándr som ble brukt for å vise at personen var fra Trøndelag, det vil si i betydningen «trønder». Ordet þróndr kan ha sammenheng med verbet þroásk, som betyr «vokse» eller «trives», og personnavnet kan også ha blitt dannet direkte fra dette. En urnordisk form av navnet kan ha vært *Þrawó-winduR.Thrond var den gammelsvenske og gammeldanske formen av navnet, og brukes også i dag som en variant av Trond.
Tróndur er en færøysk form av navnet og Þrándur en islandsk form.


== Utbredelse ==
Þróndr er kjent brukt i ni nordiske runeinskripsjoner fra vikingtiden, hvorav to i Norge. Dette er et relativt lite antall, så navnet var sannsynligvis ikke blant de mest brukte på den tiden. Þróndr var et vanlig navn i Norge på 1200-tallet. Trond var et vanlig navn i Norge i siste del av middelalderen. Over 100 forskjellige personer med navnet er nevnt i Regesta Norvegica. I 1801 var Trond mest utbredt i Oppland. Trond var blant de mest populære navnene på nyfødte gutter i Norge i perioden ca. 1950–1980.

Trond er kjent brukt i Sverige fra 1925. Formen Tron har i Sverige vært mest utbredt i Härjedalen.
Trond har navnedag kun i Norge:

Trond er i dag et vanlig navn i Norge, og brukes noe på Færøyene og i Sverige, men er lite utbredt i andre land. Navnet skrives også Tron, Tronn, Thron og Thrond. Mannsnavnet Trand og kvinnenavnet Tronda er sjeldne varianter av navnet.
Varianten Þrándur brukes på Island og Tróndur på Færøyene.
Tabellen nedenfor gir en detaljert oversikt over populariteten til mannsnavnet Trond og varianter av dette i noen av de landene hvor statistikk er tilgjengelig.
Trond brukes ofte i kombinasjon med andre fornavn. Vanlige kombinasjoner er:

Trond Erik
Trond Arne
Trond Einar
Trond Espen
Trond Egil
Trond Olav


== Kjente personer med navnet ==
Personene i listen er ordnet kronologisk etter fødselsår.

Trond Torleivsson Benkestok (1490–1558), norsk adelsmann
Trond Schea (1930–2014), norsk rallykjører (Ford Cortina)
Trond Hoftvedt (1941–), norsk fotballspiller i Frigg og VIF
Trond Hans Farner Kverno (1945–), komponist av kirkemusikk
Trond Kirkvaag (1946–2007), komiker
Tron Øgrim (1947–2007), journalist, forfatter og politiker
Trond Ingebretsen (1948–) musiker, gitarist og vokalist i Bjølsen Valsemølle
Trond-Viggo Torgersen (1952–), artist, mediamann og lege
Trond Sollied (1959–), fotballtrener
Trond Giske (1966–), politiker og statsråd i Kultur- og kirkedepartementet
Trond Einar Elden (1970–), tidligere norsk kombinert- og langrennsløper
Trond Andersen (1975–), fotballspiller


=== Annen bruk ===
Idrettslaget Trond
«Tron» var pseudonymet til hackeren Boris Floricic (1972–1998)
Tron, film fra 1982
Sint-Truiden i Belgia heter på fransk Saint-Trond.


== Se også ==
Trondheim
Trondenes i Harstad kommune


== Referanser ==


== Eksterne lenker ==

(en) Behind the Name: Trond
(en) Think Baby Names: Trond